
REPUBLIKA HRVATSKA						      
TRGOVAČKI SUD U SPLITU
Split, Sukoišanska 6	
					
U   I M E   R E P U B L I K E    H R V A T S K E
R J E Š E N J E

            Trgovački sud u Splitu, po sucu tog suda Velimiru Vukoviću, kao stečajnom sucu, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu  stečajnog postupka nad dužnikom  JADRANKA SAMARDŽIĆ za trgovinu i usluge, društvo s ograničenom odgovornošću, OIB: 65068975588, Split, Matice hrvatske 84, dana 07.srpnja  2017. godine
r i j e š i o   j e                                               

Obustavlja se  stečajni postupak nad dužnikom JADRANKA SAMARDŽIĆ za trgovinu i usluge, društvo s ograničenom odgovornošću, OIB: 65068975588, Split, Matice hrvatske 84.

Obrazloženje :

	Kod ovog suda dana 24.lipnja 2016. godine zaprimljen je prijedlog Financijske agencije, Regionalnog centra Split za pokretanje stečajnog postupka nad gore navedenim dužnikom, a sve sukladno odredbama čl. 444. st.2. Stečajnog zakona (Narodne novine broj 71/15, dalje SZ).

 U podnesenom zahtjevu je navedeno da dužnik na dan 01.rujna 2015. godine, u Očevidniku redoslijeda osnova za plaćanje, ima evidentirane neizvršene osnove za plaćanje u razdoblju od 645 dana,  u ukupnom iznosu od  13.551,90 kn,  u koji iznos je uračunata kamata i naknade Financijske agencije za provedbe ovrhe na novčanim sredstvima  te da dužnik ima troje zaposlenih. 
					
Podneskom zaprimljenim kod ovog suda dana 06.srpnja 2017.  godine dužnik je izvijestio sud da je podmirio sve neizvršene obveze te da dana 06.srpnja 2017. godine nema nepodmirenih osnova za plaćanje evidentieranih u očevidniku redoslijeda za plaćanje , slijedom čega je predložio da sud donese rješenje o obustavi postupka. Uz podnesak, dužnik je dostavio Potvrdu FINA-e o blokadi računa i novčanih sredstava ovršenika od 06.srpnja  2017. godine iz koje proizlazi da je na dan izdavanja potvrde (06.srpnja 2017. godine) na računima i novčanim sredstvima ovršenika (ovdje dužnika) evidentirano 0 dana neprekidne blokade, kao i to da nepodmirene obveze iznose 0,00 kn. 		
					2				1.St-1495/2016

Člankom 128. st. 9. Stečajnog zakona propisano je kako će sud obustaviti (stečajni) postupak ako dužnik do završetka prethodnog postupka postane sposoban za plaćanje. 
Kako je dužnik postao sposoban za plaćanje prije nego li je prethodni postupak uopće pokrenut, to je sud obustavio ovaj stečajni postupak nad dužnikom, radi čega je temeljem citirane odredbe čl. 128. st. 9. SZ-a odlučeno kao u izreci ovog rješenja.

	              U Splitu, 07. srpnja 2017. godine

S  U  D  A  C 

Velimir Vuković 



POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pisanim putem u tri primjerka, a o istoj odlučuje Visoki trgovački sud Republike Hrvatske.


DNA:
- predlagatelju – FINA
-dužniku 
- mrežna stranica e-Oglasna ploča sudova
- u spis

